Uni Rasmussen

Uni Rasmussen (føddur 1968, úr Søldarfirði) er føroyskur vøddamýkjari, hotelstjóri og politikari. Hann er býráðslimur í Eysturkommunu og varð valdur í løgtingið á løgtingsvalinum 2019, sum løgtingsmaður fyri Fólkaflokkin.Hesi stilla upp til løgtingsvalið 2019 - A - Uni Rasmussen, kvf.fo 

Uni er búsitandi í Norðragøtu og giftur við Emmu. Hann er blindur og hevur førarahundin Luna, sum er við honum allastaðni, har hann fer.Uni Rasmussen verður nýggjur tingmaður , in.fo, 1. sept. 2019

Í sínum ungu døgum arbeiddi hann sum bilmekanikari, og sum 21 ára gamal gjørdist Uni blindur í einum bilóhappi.Uni Rasmussen á GLS , jn.fo, 20. nov. 2017 Nøkur ár seinni tók hann útbúgving sum vøddamýkjari, og arbeiddi seinni sum sjálvstøðugur vinnurekandi. Umframt tað hevur Uni í fleiri ár verið stjóri á Hotel Runavík, og býráðslimur í Eysturkommunu.Uni Rasmussen á GLS, r7.fo, 20. nov. 2017 

Í 2019 stillaði hann upp sum valevni hjá Fólkaflokkinum bæði til fólkatingsvalið 5. juni og til løgtingsvalið 31. august. 
Á fólkatingsvalinum 5. juni fekk hann 827 persónligar atkvøður og gjørdist vinnari á fólkaflokslistanum.

Á løgtingsvalinum 31. august fekk hann 464 persónligar atkvøður og varð tískil valdur á løgting.

Uni Rasmussen varð tilnevndur landsstýrismaður í fíggjarmálum 23. februar 2022. Samstundis gjørdist hann varaløgmaður.
 Bróðirin eisini politikari 
Bróðirin Joen Magnus Rasmussen var fastur varalimur á Føroya Løgtingi 2011-2015. Á løgtingsvalinum í 2015 fekk hann 278 persónligar atkvøður og gjørdist nummar 7 á listanum hjá Fólkaflokkinum, sum fekk einans seks tingfólk á valinum. Í 2016 tók Jóan Magnus kortini fast sæti á tingi, tá Annika Olsen gjørdist borgarstjóri í Tórshavnar kommunu. Joen Magnus Rasmussen stillaði tó ikki upp aftur í 2019.Fólkafloksmaður takkar fyri seg , in.fo, 2. aug. 2019Joen Magnus Rasmussen stillar ikki upp aftur, dagur.foNú stillar Uni kortini upp og Joen Magnus takkar fyri seg, r7.fo
Brøðurnir høvdu frammanundan avtalað, at teir býttu valini millum sín, so at Uni Rasmussen stillaði upp til fólkatingsvalið, meðan Joen Magnus Rasmussen stillaði upp til løgtingsvalið. 
Men í kjalarvørrinum av góða úrslitinum hjá Una á fólkatingsvalinum, varð tann avgerðin seinni broytt.
Brøður býta uppstillingarnar sínamillum, dagur.fo

 Keldur 

 Ávísingar úteftir 
Uni Rasmussen , news.fo
Uni Rasmussen verður nýggjur tingmaður , in.fo, 1. september 2019
Joen Magnus Rasmussen stillar ikki upp aftur, dagur.fo
Brøður býta uppstillingarnar sínamillum, dagur.fo
Uni Rasmussen stillar upp fyri Fólkaflokkin  , nordportal.net, 20. mai 2019
Blindur hotelstjóri leggur fram á GLS-ráðstevnuni , portal.fo

Bólkur:Politikarar úr Fólkaflokkinum
Bólkur:Føroyskir politikarar
Bólkur:Føðingar í 1968